Լենինավան

Լենինավան, ավան Լեռնային Ղարաբաղի Հանրապետությունում, Մարտակերտ շրջկենտրոնից 15 կմ հյուսիս-արևելք, Թարթառ գետի աջ ափին, հարթավայրում։

Բնակչություն 
Ավանն իր մեջ միավորում էր 5 գյուղեր և ուներ 5000 բացառապես հայ բնակիչ։

Տնտեսություն 
Բնակչությունը հիմնականում զբաղվում էր խաղողի մշակությամբ։ Ավանն ուներ ավելի քան 2000 հա խաղողի այգիներ։ Կար խաղողի նախնական մշակման ու գինու կոմբինատ, բույսերի սելեկտիկայի ու գենետիկայի Արցախի գիտահետազոտական կայան։

Պատմություն 
Բնակավայրը հիմնադրվել է Յուզբաշով բեկի կողմից և վերջինիս անունով կոչվել է Մարգուշավան։ 1954 թվականի հունիսի 30-ին վերանվանվել է Լենինավան։

Հայ-ադրբեջանական պատերազմ (2020) 

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։

Հասարարակական կառույցներ 
Ավանն ուներ 2 միջնակարգ դպրոց, մշակույթի տուն, 3 գրադարան, 4 մանկապարտեզ, 3 ճաշարան, փուռ, բաղնիք, խանութներ, հիվանդանոց։

Տես նաև 
 Մարաղայի կոտորած

Ծանոթագրություններ 

Մարտակերտի շրջանի գյուղեր